Onthoofde liggaam geïdentifiseer | Maroela Media
Sers. Kelebogile Moleko, woordvoerder van die polisie, het gesê die man se familie het na vore gekom nadat die liggaam gevind is en gesê hulle vermoed dat die oorledene moontlik een van hul familielede kan wees. DNS-toetse is gedoen en die uitslae het gister bevestig dat die man wel 'n lid van die Malunda-familie van die Oos-Kaap is.
Maroela Media het vroeër berig die man se onthoofde liggaam is einde Maart deur 'n inwoner van die dorp in die straat aangetref. Die polisie het daarna die publiek versoek om na vore te kom met inligting wat kan help om die identiteit van die oorledene vas te stel.
Moleko het Vrydag gesê die man se kop is nog nie opgespoor nie. Dit is ook nog nie duidelik of die moord moontlik met moetie verband hou nie en die polisie ondersoek tans alle moontlikhede.
Die voorval het hom EINDE MAART afgespeel, waar die DNS-toetse Reeds GISTER 12 April bekend is.
Die voorval van die 2 mooi-nooi vrou het himself in DESEMBER 2017 al afgespeel en DNS-toetse is steeds nie bekend nie?
Jammer dat die man sy lewe verloor het, maar dis nogal snaaks hoe vining sekere goed gedoen kan word in verskillende omstandighede